Module
Contents
Index 🔎︎

# Sisennysten, marginaalien ja palstojen asettaminen

Nykyisen kappaleen tai kaikkien valittujen kappaleiden sisennykset ja marginaalit voidaan asettaa hiirtä käyttäen.

Jos sivu jaetaan palstoihin tai kohdistin asetetaan monipalstaiseen tekstikehykseen, palstojen leveys ja välistys on säädettävissä hiirellä vetäen viivaimessa.

Kun objekti, kuva tai piirros valitaan, objektin reunat näkyvät viivaimessa. Reunoja voi muuttaa hiirellä vetäen viivaimessa.

Jos kohdistin on taulukon solussa, solun sisällön sisennystä voi muuttaa hiirellä vetäen viivaimessa. Taulukon reunaviiva on siirrettävissä joko viivaimessa tai vetäen varsinaisesta reunaviivasta.

Nämä kuvakkeet merkitsevät kohdistetun kappaleen ensimmäisen rivin vasenta sisennystä (ylempi kolmio) ja kappaleen muiden rivien vasenta sisennystä (alempi kolmio).

Kuvake viivaimessa oikealla merkitsee kohdistetun kappaleen oikeanpuoleista sisennystä.

Tehtävä | Proseduuri
Aseta vasen sisennys | Vedetään alempaa vasenta merkkiä oikealle hiiren painiketta painaen
Asetetaan ensimmäisen rivin vasen sisennys | Vedetään ylempää vasenta merkkiä oikealle hiiren painiketta painaen
Aseta oikea sisennys | Vedetään oikeanpuolen merkkiä vasemmalle hiiren painiketta painaen

Toiselta riviltä alkava kappaleen vasen sisennys säädetään painaen KomentoCtrl
-näppäintä, napsautetaan alempaa kolmiota vasemmalla ja vedetään se oikealle.

Sarkaimet, jotka on asetettu, eivät muutu kappaletta sisennettäessä. Jos joukko sarkaimia jää kappaleen marginaalien ulkopuolelle, niitä ei enää näytetä, mutta ne ovat yhä olemassa.