Module
Contents
Index 🔎︎

# HTML-vienti - Sivu 2

Määritetään julkaisun tyyppi.

Määritetään, sisällytetäänkö kehykset, luodaanko otsikkosivu tai näytetäänkö esityksen muistiinpanot.

Toiminnon aloitustavat:

LibreOffice Draw tai LibreOffice Impress, valikossa Tiedosto - Vie, valitaan HTML tiedostomuodoksi, ohjatun toiminnon sivu 2

## Julkaisutyyppi

Määritellään aiotun viennin yleiset asetukset.

## HTML-vakiomuoto

Luodaan vietävistä sivuista normaaleja HTML-sivuja.

## HTML-vakiomuoto ja kehykset

Luodaan vakiomuotoiset HTML-sivut kehyksin. Viety sivu sijoitetaan pääkehykseen ja vasemmalla oleva kehys esittää sisällysluettelon hyperlinkkien muodossa.

### Luo otsikkosivu

Asiakirjalle luodaan otsikkosivu.

### Näytä muistiinpanot

Merkinnällä määrätään muistiinpanotkin esitettäviksi.

## Automaattinen

Luodaan vakiomuotoinen HTML-esitys kioskivientinä, jossa diat vaihtuvat itsekseen määrätyin väliajoin.

### Asiakirjan mukaan

Dian vaihtuminen tapahtuu asiakirjan ajastusasetusten mukaan kullekin dialle. Jos asetetaan käyttäjän määräämä sivujen vaihtuminen, HTML-esitys avaa uuden sivun painettaessa mitä tahansa näppäimistön näppäintä.

### Automaattinen

HTML-sivut vaihtuvat itsekseen määrätyin väliajoin, eikä esityksen asetukset tai sisältö vaikuta asiaan.

### Diakuvan näyttöaika:

Määritetään diakohtainen esitysaika.

### Päättymätön

HTML-esitys alkaa uudestaan viimeisen dian esittämisen jälkeen.

## WebCast

Verkkolähetysviennissä tuotetaan Perlin tai ASP:n tukemat komentosarjat (skriptit). Tämä mahdollistaa puhujan (esimerkiksi puhelinkokouksen puhujan, joka käyttää diaesitystä internetissä) vaihtaa yleisön web-selainten diaa. Lisätietoja WebCast-aiheesta saa jäljempänä tässä osiossa.

### Aktiiviset palvelinsivut (ASP)

Kun valitaan ASP -vaihtoehto, verkkolähetyksen vienti luo ASP-sivuja. HTML-esitys voidaan tarjota vain verkkopalvelimelta, joka tukee aktiivisia palvelinsivuja (ASP)!

### Perl

Verkkolähetyksen vientiä käytetään HTML-sivujen ja Perl-skriptin luontiin.

#### URL kuuntelijoille

Määritetään URL-osoite (absoluuttinen tai suhteellinen), jonka katselijat joutuvat syöttämään nähdäkseen esityksen.

#### Esityksen URL

Määritetään URL-osoite (absoluuttinen tai suhteellinen), jonne HTML-esitys on tallennettu verkkopalvelimelle.

#### Perl-komentosarjojen URL

Määritetään URL-osoite (absoluuttinen tai suhteellinen) tuotettaville Perl-skripteille.

## Lisätietoja WebCast-verkkolähetysviennistä

On kaksi mahdollista tapaa viedä LibreOffice Impressin esitys käyttäen verkkolähetystekniikkaa: aktiiviset palvelinsivut (ASP) tai Perl.

Kummassakin tapauksessa, verkkolähetys (WebCast) tarvitsee HTTP-palvelimen, joka tarjoaa käyttöön komentosarjoja joko Perlillä tai ASP:llä. Siksi vientiasetukset riippuvat käytettävästä HTTP-palvelimesta.

## Verkkolähetys ASP:llä

### Vienti

- Vietäessä ASP:hen, valitaan LibreOffice Impress-asiakirjassa File - Vie. Näkyviin tulee Vienti-valintaikkuna, jossa valitaan tiedostomuodoksi HTML-asiakirja. Kun hakemisto ja tiedostonimi on valittu, napsautetaan Vienti. ASP-vientiä varten suositellaan valittavaksi "salainen" -tiedostonimi HTML-tiedostolle (lisätietoja alempana). Tässä vaiheessa näkyvissä on HTML-vienti-valintaikkuna. Useita tiedostoja on tallennettu juuri valittuun hakemistoon.

- Esittäjä käyttää kirjoitettua tiedostonimeä yleisölle esitettävien diojen vaihtamiseen. Verkkolähetystiedostot voidaan tallentaa joko paikallisesti tai suoraan HTTP-palvelimelle. Paikallisesti tallennetut tiedostot voidaan myöhemmin siirtää HTTP-palvelimelle FTP:llä. Verkkolähetys toimii vain, jos tiedostoja pyydetään HTTP-palvelimelta.

Samaa kansiota ei pidä käyttää eri HTML-vienneille.

- Valitaan julkaisutyypiksi WebCast ohjatun HTML-viennin toiselta sivulta.

- Verkkolähetyksen WebCast-alueelta valitaan Aktiiviset palvelinsivut (ASP) -asetus. Nyt voidaan jatkaa muiden asetusten määrittämistä tai aloittaa vienti napsauttamalla Luo-painiketta.

### ASP-verkkolähetysten käyttäminen

Verkkolähetys on käytettävissä heti, kun viedyt tiedostot ovat saatavilla HTTP-palvelimella.

Esimerkki

Oletetaan, että Microsoft Internet Information Server on asennettu käytettävälle tietokoneelle. Annetaan kansioksi "c:\Inet\wwwroot\presentation" HTML-tuotannolle IIS-asetuksissa. Tietokoneen URL-osoitteeksi oletetaan: "http://myserver.com".

- Vientiprosessin luomat tiedostot tallennetaan c:\Inet\wwwroot\presentation\ -kansioon. Tähän kansioon vientitoiminto luo HTML-tiedoston, joka voidaan nimetä esimerkiksi "secret.htm". Tämä nimi annetaan tallennus-valintaikkunassa (katso yltä). Esittäjä voi nyt selata HTML-vientitiedostoja kirjoittamalla http://myserver.com/presentation/secret.htm URL-osoitteen miltä tahansa HTTP-selaimelta, jossa on tuki JavaScriptille. Esittäjä voi nyt muokata sivua käyttämällä joitakin lomakkeen ohjausobjekteja.

Yleisö voi nyt katsella esittäjän valitsemaa diaa URL-osoitteesta http://myserver.com/presentation/webcast.asp. He eivät voi vaihtaa URL-osoitteessa olevaa diaa, ellei tiedostojen nimet ole tiedossa. Tämän estämiseksi varmistetaan, ettei HTTP-palvelin esitä hakemistoluetteloa.

## Verkkolähetys Perlillä

### Vienti

- Vienti tapahtuu niin, että LibreOffice Impress-asiakirjassa valitaan Tiedosto - Vie. Näkyviin tulee Vienti-valintaikkuna, josta valitaan tiedostotyypiksi HTML-asiakirja. Kun kansio ja tiedostonimi on syötetty, napsautetaan Vienti-painiketta. Tämä avaa ohjatun HTML-viennin. Joitakin tiedostoja tullaan tallentamaan juuri valittuun kansioon

- Esittäjä käyttää kirjoitettua tiedostonimeä yleisölle esitettävien diojen vaihtamiseen. Kansioksi valitaan tyhjä hakemisto.

- HTML-viennin toiselta sivulta valitaan WebCast julkaisutyypiksi.

- WebCast-asetusalueella valitaan Perl.

- URL kuuntelijoille -tekstikenttään kirjoitetaan sen HTML-asiakirjan nimi, jota yleisö tulee käyttämään. Esityksen URL -kenttään kirjoitetaan sen kansion URL-osoite, jota käytetään esitykseen ja Perl-komentosarjojen URL -kenttään kirjoitetaan URL-osoite CGI-komentosarjojen kansiolle. Nyt voidaan tehdä lisäasetuksia ohjatun toiminnon seuraavilla sivuilla tai aloittaa vientiprosessi napsauttamalla Luo-painiketta.

### Perl-verkkolähetysten käyttäminen

Tiedostot, jotka on luotu vientiprosessin aikana, pitää nyt asentaa Perliä käyttävälle HTTP-palvelimelle. Tätä ei voi tehdä automaattisesti, koska erilaisilla HTTP-palvelimilla Perl-tuki on toteutettu eri tavoin. Seuraavassa kuvaillaan tarvittavat vaiheet. Katso palvelimen käsikirjasta tai kysy verkkosi ylläpitäjältä, miten näitä vaiheita voi soveltaa käyttämällesi palvelimelle.

- Ensiksi pitää siirtää viennin aikana luodut tiedostot HTTP-palvelimelle oikeaan kansioon.

- Siirretään kaikki tiedostot, joilla on htm-, jpg- tai gif-pääte, siihen HTTP-palvelimen kansioon, johon on viitattu Esityksen URL -tekstikentässä.

- Kaikki tiedostot, joissa on pl- tai txt-pääte pitää siirtää siihen HTTP-palvelimen kansioon, johon on viitattu Perl-komentosarjojen URL -tekstikentässä. Tämä kansio on asetettava sillä tavalla, että sen sisältämät Perl-komentosarjat voidaan suorittaa HTTP-pyynnöllä.

- UNIX-järjestelmissä pitää tiedostoille, joilla on pl-pääte, antaa oikeus olla HTTP-palvelimen suoritettavissa. Tavallisesti tämä tehdään chmod-komennolla. Tiedoston currpic.txt oikeudet pitää asettaa niin, että HTTP-palvelin voi kirjoittaa siihen.

Nyt pitäisi verkkolähetyksen käyttämisen olla mahdollista.

Esimerkki

Tässä esimerkissä on käytettävissä Linux-tietokone HTTP-palvelimen kera. HTTP-palvelimen URL-osoite on http://myserver.com ja HTML-asiakirjojen tuotosten kansio on //user/local/http/. Perl-skriptit on //user/local/http/cgi-bin/ -kansiossa. Annetaan secret.htm vientitiedoston nimeksi ja presentation.htm URL kuuntelijoille-kenttään. Esityksen URL-tekstikenttään kirjoitetaan http://myserver.com/presentation/ ja Perl-komentosarjojen URL -kenttään kirjoitetaan http://myserver.com/cgi-bin/.

- Tässä vaiheessa kopioidaan kaikki *.htm, *.jpg ja *.gif -tiedostot kansiosta, joka määriteltiin viennin aikana kansioon //user/local/http/presentation/, joka on käytettävällä HTTP-palvelimella ja kopioidaan kaikki tiedostot, joissa on päätteenä .pl tai .txt, kansioon //user/local/http/cgi-bin/.

- Kirjaudutaan palvelimelle root-käyttäjänä ja siirrytään //user/local/http/cgi-bin/-hakemistoon. Tarvittavat oikeudet voidaan määrittää chmod-komennolla.

Kun Perl-tiedostojen asentaminen on päättynyt, esittäjä voi pitää esityksensä. Kuuntelijat voivat katsella esitystä URL-osoitteesta http://myserver.com/presentation/presentation.htm.